Το **Ταϊφά της Σαρακούστα** (ισπανικά: *Taifa de Saraqusta*‎) ήταν ανεξάρτητο Αραβικό μουσουλμανικό κράτος στην Αλ-Άνταλους, στη σημερινή ανατολική Ισπανία, το οποίο ιδρύθηκε το 1018 ως ένα από τα «βασίλεια ταϊφά», με πρωτεύουσα την Ισλαμική πόλη Σαρακούστα (σημερινή Σαραγόσα), μετά την καταστροφή του Χαλιφάτου της Κόρδοβας.

Κατά τις τρεις πρώτες δεκαετίες αυτής της περιόδου (1018-1038) η πόλη κυβερνιούνταν από την αραβική δυναστεία της φυλής Μπανού Τουτζιμπί (*Banu Tujibi*). Αντικαταστάθηκαν έπειτα από τους άραβες άρχοντες της δυναστείας Μπανού Χούντ (*Banu Hud*), οι οποίοι σύναψαν μία περίπλοκη συμμαχία με τον Ελ Σιντ της Βαλένθια και των Καστιλιάνικων αρχόντων ενάντια στους Αλμοραβίδες, καταφέρνοντας να φέρουν τα Εμιράτα Ταϊφά υπό τον έλεγχό τους. Μετά το θάνατο του Ελ Σιντ, το βασίλειο κατακτήθηκε από τους Αλμοραβίδες και μέχρι το 1100 είχαν περάσει τον ποταμό Έβρο μπαίνοντας στο Μπαρμπάστρο, που τους έφερε σε άμεση επαφή με την Αραγωνία.

Οι Μπανού Χούντ αντιστάθηκαν πεισματικά στην δυναστεία των Αλμοραβίδων και κυβέρνησαν μέχρι που τελικά ηττήθηκαν από τους Αλμοραβίδες τον Μάιο του 1110. Ο τελευταίος σουλτάνος των Μπανού Χούντ, ο Abd-al-Malik *Imad ad-Dawla* της Σαρακούστα, αναγκάστηκε να εγκαταλείψει την πρωτεύουσα. Ο Abd-al-Malik συμμάχησε με τους Χριστιανούς Αραγωνέζους υπό τον Αλφόνσο Α´ της Αραγωνίας και έτσι οι Μουσουλμάνοι της Σαρακούστα έγιναν στρατιωτικοί θαμώνες εντός των δυνάμεων της Αραγωνίας. Ήταν γνωστοί ως Αλμογάβαροι.

Λίστα Εμίρηδων
--------------

### Δυναστεία Μπανού Τουτζιμπί

* Μουνδίρ - αλ-Τουιμπί αλ-Μανσούρ: περ. 1013-1021/2
* Yahya: 1021/2–1036
* Μουνδίρ Β´: 1036-1038/9
* Αμπντ Αλλάχ (Σαραγόσα): 1038/9

### Δυναστεία Μπανού Χούντ

* Suleiman Al-Mustain - ibn Hud: 1038/9–1046
* Muhammad al-Hayib Adud ad-Dawla (Καλαταγιούδ): 1046/7–1066/7 με...
* Lubb (Ουέσκα): 1047-1048 και...
* Mundir al-Hayib al-Zafir Nasir ad-Dawla (Τουδέλα): 1047-1048/9 και...
* Yusuf al-Muzaffar Sayf ad-Dawla (Λέριδα): 1047-1078/81 και...
* Αμπού Γιαφάρ Άχματ αλ-Μουκταδίρ: 1046-1081 ή 82/3
* Yusuf al-Mu'tamin: 1081 ή 82/3–1085
* Άχματ Β´ αλ-Μουστα'ίν": 1085-1110
* 'Abd al-Malik Imad ad-Dawla (Ρουέδα, Ζ. 1110): 1110-1130
* Αμπού Dja'far Ahmad Zafadola (Ρουέδα. Στο Val. 1146): 1130-1131, δ. 1146
	+ Σαραγόσα μέχρι το Μαρόκο 1110-1118; Ρουέδα μέχρι την Καστίλη 1130

Δείτε επίσης
------------

* Τάιφα
* Αλ-Άνταλους
* Γρανάδα
* Ιστορία του Ισλάμ
* Ιστορία της Ισπανίας
* Λίστα δυναστειών Σουνιτών Μουσουλμάνων

Παραπομπές
----------

1. ↑  John Middleton (1 Ιουνίου 2015). *World Monarchies and Dynasties*. Taylor & Francis. σελ. 925. ISBN 978-1-317-45157-0.
2. ↑  William D. Phillips, Jr· Carla Rahn Phillips (1 Ιουλίου 2010). *A Concise History of Spain*. Cambridge University Press. σελ. 64. ISBN 978-0-521-60721-6.
3. ↑  Simon Barton (14 Οκτωβρίου 2004). David Luscombe, Jonathan Riley-Smith, επιμ. *The New Cambridge Medieval History: Volume 4, C.1024-c.1198*. **IV**. Cambridge University Press. σελ. 157. ISBN 978-0-521-41411-1.

Εξωτερικοί σύνδεσμοι
--------------------

* TaifaΑρχειοθετήθηκε 2012-06-20 στο Wayback Machine.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ταϊφά της Σαρακούστα** |